RANGOS SUTARTIS Nr. ________

2025 m.                   d.
Palanga

[bookmark: _Hlk144725562]           Palangos miesto savivaldybės administracija, juridinio asmens kodas 125196077, kurios registruota buveinė yra Vytauto g. 112, LT-00153 Palanga, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Ramunės Olšauskaitės Urbonienės, veikiančios pagal Palangos miesto savivaldybės mero 2024 m. birželio 19 d. potvarkį Nr. M2-101, (toliau – Užsakovas) ir                        , juridinio asmens kodas                   , kurios registruota buveinė yra                         , duomenys apie įmonę kaupiami ir saugomi Lietuvos Respublikos juridinių asmenų registre, atstovaujama                             , veikiančio pagal                  , (toliau –Rangovas), toliau kartu šioje paslaugų teikimo sutartyje vadinami Šalimis, o kiekvienas atskirai – Šalimi, sudarė šią sutartį, toliau vadinamą Sutartimi, ir susitarė dėl toliau išvardytų sąlygų.
1. SUTARTIES OBJEKTAS

        1.1. Sutarties objektas – melioracijos griovio „Ošupis“ valymo darbai (toliau – Darbai).
        1.2. Reikalavimai Darbams apibrėžti šioje Sutartyje, Darbų pirkimo dokumentuose, Rangovo pasiūlyme ir Lietuvos Respublikos teisės aktuose, reglamentuojančiuose statybą. Darbų pirkimo dokumentai ir Rangovo pasiūlymas, jei jie nėra pridėti prie šios Sutarties, laikomi Sutarties dalimi.

1. SUTARTIES GALIOJIMAS IR TERMINAI

        2.1. Sutartis įsigalioja, kai ją pasirašo abi Sutarties Šalys.
        2.2. Sutartis galioja iki 2025 m. gruodžio 31 d. 
        2.3. Darbus, Rangovas privalo atlikti iki 2025 m. gruodžio19 d.
3. SUTARTIES KAINA

3.1. Melioracijos griovio „Ošupis“ valymo darbų atlikimo kaina yra (be PVM)                 EUR, PVM –           EUR. Viso (į kainą įskaičiuotos visos išlaidos, mokesčiai) –               EUR (                      Eur  ).       
3.2. Taikoma fiksuoto įkainio kainodara. Į Sutarties kainą įtrauktas visas už darbų atlikimą numatytas užmokestis ir Rangovas neturi teisės reikalauti padengti jokių išlaidų, viršijančių darbų kainą, jeigu dėl to nebuvo atskiro rašytinio Šalių susitarimo Sutartyje nustatyta tvarka.      
        3.3. Už atliktus darbus Užsakovas apmoka per 5 (penkias) darbo dienas, bet ne vėliau kaip iki 2025 m. gruodžio 31 d.
         3.4. Vykdant Sutartį, elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Rangovas gali pateikti per informacinę sistemą SABIS;
         3.5. Tiesioginis atsiskaitymas su subtiekėjais dėl apmokėjimo pagal sutartį ypatumų (t. y. delspinigių skaičiavimo, dėl sulaikomų pinigų ir pan.) nenumatomas.
3.6. Šalys susitaria, kad Sutarties darbų kaina ir (ar) atskirų darbų kaina gali kisti (didėti ar mažėti) dėl naujai priimtų įstatymų ir kitų teisės aktų, keičiančių PVM dydį. Tokiu atveju Sutarties kaina pasikeičia tiek, kiek pasikeičia PVM dydis. Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. 
3.7 Kainos pakeitimas įforminamas abiejų Sutarties šalių pasirašomu protokolu (susitarimu) po įstatymų ir kitų teisės aktų, keičiančių PVM dydį įsigaliojimo.
3.8. Į Sutarties kainą yra įskaitytos visos išlaidos bei medžiagos, įrenginiai, gaminiai, taip pat Rangovo naudojama technika, mechanizmai bei transportas, darbas žiemos sąlygomis ir kitos darbams, numatytiems sutarties 1-ame punkte, atlikti panaudotos priemonės bei išlaidos. Gamtos sąlygos Sutarties kainai ir terminams įtakos neturi.
3.9. Jeigu Užsakovas nutraukia Sutartį dėl to, kad Rangovas neatlieka darbų Sutarties 2 punkte nustatytais terminais, tokiu atveju atsiskaitoma už faktiškai atliktus darbus, minusavus netesybas už vėlavimą.
3.10. Atlikęs Sutartyje numatytus darbus Rangovas pateikia Užsakovui darbų perdavimo–priėmimo aktą.
3.11. Tuo atveju, jei Užsakovas atsisako pasirašyti Rangovo atliktų darbų priėmimo–perdavimo aktą dėl to, kad jame nurodyti darbai atlikti netinkamai, Užsakovas per 5 (penkias) darbo dienas nuo Rangovo prašymo pasirašyti darbų priėmimo–perdavimo aktą gavimo dienos įsipareigoja pasirašyti jį, nurodydamas netinkamai atliktus darbus ir turi teisę šių netinkamai atliktų darbų neapmokėti, kol netinkamai atlikti darbai nebus ištaisyti.
3.12. Užsakovas turi teisę sulaikyti mokėjimus už atliktus darbus, jeigu dėl Rangovo kaltės nepašalinami Užsakovo nurodyti darbų defektai.
3.13. Jeigu Šalys nesutaria dėl atliktų darbų tinkamumo, apie atliktų darbų tinkamumą sprendžiama pagal nepriklausomo eksperto išvadą. 
3.14. Šalis, kurios teiginius dėl atliktų darbų kokybės ekspertas paneigia, atlygina kitai Šaliai visas eksperto darbo išlaidas.
3.15. Rangovas patvirtina, kad yra pilnai susipažinę su visais dokumentais, reikalingais sutarties l punkte numatytiems darbams atlikti ir užtikrina, kad atliks visus sutarties l punkte nurodytus darbus už šioje Sutartyje sutartą kainą.

           4. RANGOVO PAREIGOS IR TEISĖS

4.1. Rangovas, vykdydamas šią Sutartį, turi tokias pareigas ir teises:
4.1.1. laiku ir tinkamai atlikti Sutartyje numatytus darbus pagal Lietuvos Respublikoje galiojančias normas ir standartus;
4.1.2. laiku pranešti Užsakovui apie kitas aplinkybes, kenkiančias darbų kokybei, atlikimo tempui;
4.1.3. įspėti Užsakovą, jei jo nurodymų laikymasis kelią grėsmę atliekamo darbo kokybei;
4.1.4.savo jėgomis įrengti laikinus pagalbinius objektus ir juos naudoti pagal paskirtį;
4.1.5. apsirūpinti reikalingomis medžiagomis, žaliavomis, detalėmis, įrenginiais;
4.1.6. perimti objekto sunaikinimo ar sugadinimo riziką;
4.1.7. laikytis priešgaisrinių, darbų saugos, aplinkosaugos taisyklių ir reikalavimų;
4.1.8. išvežti nereikalingas medžiagas, detales, inventorių, pašalinti nereikalingus pagalbinius objektus;
4.2. Užsakovui pareikalavus pateikti ataskaitas;
4.3. Laiku pranešti ir perduoti darbus Užsakovui pagal Sutartyje numatytą tvarką ir terminus;
4.4. Pašalinti pastebėtus trūkumus, nukrypimus, išvežti netinkamas žaliavas;
4.5. Laiku pranešti Užsakovui apie neišvengiamų nepalankių Sutarčiai vykdyti aplinkybių susidarymą.
        4.6. Sutarties vykdymo metu mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiamą dokumentaciją Užsakovui pateikti tik elektroniniu formatu, o dokumentaciją, kuri turi būti pasirašoma, pasirašyti elektroniniu parašu. Esant būtinybei spausdinti, naudoti perdirbtą popierių, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“. Ataskaitos formas, priėmimo–perdavimo aktus pasirašyti el. parašu, jeigu nesusitarta kitaip. Išimtinais atvejais su Sutarties vykdymu susiję dokumentai gali būti pateikiami fiziniu dokumentu formatu, jeigu toks formatas privalomas pagal teisės aktus ir (ar) Užsakovas nurodo tokį būtinumą.

            5.  UŽSAKOVO PAREIGOS IR TEISĖS

5.1. Užsakovas, vykdydamas šią Sutartį, turi pareigas ir teises:
5.2. bet kuriuo metu tikrinti Darbų atlikimo eigą ir kokybę, nesikišdamas į Rangovo ūkinę komercinę veiklą;
          5.3. jei Rangovas laiku nepradeda vykdyti Sutarties arba atlieka Darbą taip lėtai, kad jo nebus galima baigti laiku, gali nutraukti Sutartį ir reikalauti atlyginti nuostolius;
5.4.reikalauti, kad per nustatytą laiką Rangovas pašalintų trūkumus. Jei Rangovas to nepadaro, gali nutraukti Sutartį ir pareikalauti padengti nuostolius arba pašalinti trūkumus Rangovo sąskaita;
5.5. priimti ir apžiūrėti Rangovo atliktą Darbą ir apie pastebėtus jame nukrypimus nuo Sutarties sąlygų, standartų ir kitų reikalavimų pranešti Rangovui;
          5.6. gali reikalauti iš Rangovo darbų atlikimo grafiko; 
             5.7. tikrinti darbų, konstrukcijų, medžiagų kokybę ir tinkamumą;
             5.8.  reikalauti pašalinti netinkamas medžiagas, konstrukcijas, įrenginius ir t. t.;
             5.9. taikyti netesybas, imtis kitų priemonių tinkamai vykdyti Sutartį;
             5.10. apmokėti Rangovui Sutartyje numatytais terminais ir tvarka.
	
                      6. KITOS SĄLYGOS

6.1. Visi iškilę nesutarimai sprendžiami derybomis arba nesutarus, Lietuvos Respublikos įstatymų nustatyta tvarka.
6.2. Bet kurios iš Šalių papildomos išlaidos, susijusios su pagrindinio įsiskolinimo bei netesybų išieškojimu, yra pilnai atlyginamos netinkamai vykdžiusios sutartinius įsipareigojimus Šalies sąskaita.
6.3. Rangovas, nepašalinęs defektų, nustatytų per garantinį laikotarpį, sumoka Užsakovui baudą, lygią defektų pašalinimo vertei, kuri nustatoma pagal įmonės, pašalinusios defektus, sąmatą.
6.4. Delspinigių ir baudų mokėjimas neatleidžia Šalių nuo sutartinių įsipareigojimų visiško įvykdymo.
6.5. Užsakovas laiku nesumokėjęs Rangovui už kokybiškai ir laiku atliktus darbus, įsipareigoja mokėti 0,02 proc. dydžio delspinigius nuo neapmokėtos sumos už kiekvieną pavėluotą dieną. 
6.6. Jei Rangovas dėl savo kaltės neatlieka darbų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti  0,02 % dydžio delspinigius nuo neatliktų darbų kainos. Už kiekvieną termino praleidimo dieną, neviršijant  10 % bendros Sutarties kainos.
6.7. Jei apskaičiuoti delspinigiai viršija 10 % bendros Sutarties kainos, Užsakovas gali, prieš tai raštu įspėjęs Rangovą:
6.7.1. išskaičiuoti delspinigių sumą iš Rangovui mokėtinų sumų;
6.7.2. pasinaudoti Sutarties įvykdymo užtikrinimu;
6.7.3. nutraukti Sutartį.
6.8. Nė viena iš Šalių neturi teisės perduoti trečiam asmeniui šios Sutarties teisių ir įsipareigojimų be raštiško kitos Šalies sutikimo, išskyrus darbus, kuriuos atlieka Rangovo pasirinkti subrangovai. 
6.9. Vienai iš Šalių daugiau kaip 5 (penkias) dienas nevykdant šioje Sutartyje numatytų įsipareigojimų, antroji Šalis turi teisę sustabdyti savo įsipareigojimų vykdymą kitos Šalies įsipareigojimų nevykdymo laikotarpiui.
6.10. Jeigu nepilnai pašalinami Rangovo pagal šią Sutartį atliktų darbų trūkumai, tuomet Užsakovas kviečia atestuotą ekspertą, pagal kurio išvadas skaičiuoja savo išlaidas tokiems trūkumams pašalinti ir turi teisę pareikalauti iš Rangovo padengti šias ir ekspertizės bei kitas su tuo susijusias išlaidas.
7. SUBRANGOVAI

7.1. Rangovas atskiroms darbų dalims atlikti samdo subrangovus:
7.2. Sutarties vykdymo metu, kai Subrangovai netinkamai vykdo įsipareigojimus Rangovui, taip pat tuo atveju, kai Subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir pan. padėties, Rangovas gali pakeisti Subrangovus tokia tvarka: 
7.3.1. apie tai jis turi informuoti Užsakovą, nurodydamas Subrangovo pakeitimo priežastis;
7.3.2 gavęs tokį pranešimą, Užsakovas kartu su Rangovu protokolu įformina susitarimą dėl Subrangovo pakeitimo. Užsakovas, prieš patvirtindamas tokį keitimą, įsitikina, kad būsimas Subrangovas neturi pašalinimo pagrindų (tikrina pats, jei informacija jam yra prieinama neatlygintinai, arba prašo tiekėjo pateikti tai patvirtinančius dokumentus).
7.4. Rangovas atsakingas už savo subrangovų, jų ekspertų, atstovų ar darbuotojų veiksmus, įsipareigojimų nevykdymą ar apdairumą taip, lyg šie veiksmai, nevykdymai ar aplaidumas būtų Rangovo, jo ekspertų ar darbuotojų.

8. BAIGIAMOSIOS NUOSTATOS

8.1 Kilusius ginčus dėl Sutarties vykdymo Šalys sprendžia tarpusavio derybomis. Jei taip išspręsti ginčo nepavyksta, ginčas sprendžiamas Lietuvos Respublikos įstatymų nustatyta tvarka Lietuvos Respublikos teismuose.
8.2. Atsiradus nenumatytoms aplinkybėms (force majeure) Šalys neatsako už Sutartyje numatytų įsipareigojimų neįvykdymą arba netinkamą įvykdymą.
8.3.Papildomų, sutartyje nenumatytų darbų (ir / ar įrangos, medžiagų) pirkimas jos galiojimo laikotarpiu vykdomas Viešųjų pirkimų įstatymo 89 straipsnio nustatyta tvarka.
8.4. Sutartis, jai nepasibaigus, gali būti nutraukta Šalių bendru susitarimu arba vieną iš Šalių likvidavus įstatymų numatyta tvarka ar LR viešųjų pirkimų įstatymo 90 straipsnyje numatytais atvejais.
8.5. Sutartis sudaroma 2 (dviem) egzemplioriais - kiekvienai Šaliai po 1 (vieną).
8.6. Rangovo pateiktas pasiūlymas ir darbų sąmatos yra neatsiejamos šios Sutarties dalys.

